Carlson Manuel

Carlson Allan Anthon Manuel (☆ 2 di aprel 1972 na Kòrsouhttps://gobiernu.cw/nl/vertegenwoordigers/gevolmachtigde-minister/ Carlson Manuel], gobièrnu di Kòrsou) ta un polítiko di Kòrsou di partido MFK. E tabata minister plenipotensiario di Kòrsou na Den Haag di 14 di yüni 2021 te 12 di yanüari 2026.

 Bida i karera 
Carlson Manuel ta yu di e periodista di radio i televishon Cali Manuel.Pisas: Geen haast met justitieminister, Antilliaans Dagblad (8 di yuni 2021) El a optené un MBO-diploma den maneho di sistemanan di informashon sigui pa un bachelor den teknologia di informashon for di Hogeschool Rotterdam. El a studia tambe na Codarts Akademia di Arte na Rotterdam. Durante su karera profeshonal e tabata entre otro aktivo komo atministradó di sistema i konsultant di IT.Profiel bij Kabinet van de Gevolmachtigde Minister van Curaçao. Archivá 30 di mart 2023. Mas resien e tabata dosente di músika i kanto.Carlson Manuel becomes the new Minister Plenipotentiary for Curaçao in The Hague, Curacao Chronicle (9 di yuni 2021)

 Politika 
Na 2021 el a partisipa na elekshon pa Parlamento di Kòrsou komo kandidato nr. 15 riba lista di Movementu Futuro Kòrsou (MFK), logrando 49 voto personal. Durante kampaña elektoral Manuel a lanta para pa músiko, artista i hóbennan. Den elekshon 2025 e ta posishoná komo kandidato nr.18 riba lista.

Ku formashon di gabinete Pisas II, un koalishon entre MFK i PNP, el a keda  apuntá minister plenipotensiario entrante dia 14 di yüni 2021. 

Na su yegada na Hulanda el a anunsiá di pone su gabinete, konosí komo 'Kas di Kòrsou', traha mas efisiente i efikas i oumenta su visibilidat den komunidat kurasoleño residensiá na Hulanda. Curaçaohuis moet efficiënter te werk, Antilliaans Dagblad (20 di yüli 2021) Algun luna despues el a bin bou di skrutinio ora a sali na kla ku kuater persona a wòrdu kontratá na 'Kas di Kòrsou' na Den Haag ku konseho negativo, inkluyendo su ruman hòmber Carlton. Apesar ku solamente e posishon di direktor interino a wòrdu konsiderá esensial, i pues permisibel kontrali na e otro vakaturanan pa kua tabatin un stop, Konseho di Minister di Kòrsou a duna aprobashon na e kontratashon di tur kuater persona. Tambe tabatin un konmoshon tokante e plan pa instalá kámara di seguridat den Kas di Kòrsou i presensia di un kultura di miedu, represaya i opreshon den Kas di Kòrsou. Den 2022 e parlamentarionan Sheldry Osepa i Gwendell Mercelina di PNP a lansa preguntanan krítiko pa ku 'Kas di Kòrsou' i e maneho bou di Manuel, kousando tenshon den e koalishon.Spanning binnen coalitie, Antilliaans Dagblad (18 di sèptèmber 2022)

Category:Hende
Category:Polítiko di Kòrsou